CELEX: 32018D0425(01)
Language: mt
Date: 2018-04-20 00:00:00
Title: Deċiżjoni ta’ Implimentazzjoni tal-Kummissjoni tal-20 ta’ April 2018 dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid (Însurăţei (DOP))

25.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 144/2
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-20 ta’ April 2018
   dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid
   (Însurăţei (DOP))
   (2018/C 144/02)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
   Billi:
   
               (1)
            
            
               Ir-Rumanija ressqet applikazzjoni għall-protezzjoni tal-isem “Însurăţei” skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013.
            
         
               (2)
            
            
               B’konformità mal-Artikolu 97(2) tar-Regolament (UE) Nru 1308/2013, il-Kummissjoni eżaminat din l-applikazzjoni u sabet li l-kundizzjonijiet previsti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament (UE) Nru 1308/2013, huma ssodisfati.
            
         
               (3)
            
            
               Sabiex ikunu jistgħu jitressqu d-dikjarazzjonijiet ta’ oġġezzjoni skont l-Artikolu 98 tar-Regolament (UE) Nru 1308/2013, id-dokument uniku msemmi fl-Artikolu 94(1)(d) ta’ dak ir-Regolament u r-referenza għall-pubblikazzjoni tal-ispeċifikazzjoni li saret fil-proċedura nazzjonali għall-eżami tal-applikazzjoni għall-protezzjoni tal-isem “Însurăţei” jenħtieġ li jiġu ppubblikati f’Il-Ġurnal Uffiċjali tal-Unjoni Ewropea,
            
         IDDEĊIEDIET KIF ĠEJ:
   Artikolu Uniku
   Id-dokument uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni tal-prodott għall-isem “Însurăţei” (DOP) jinsabu fl-Anness ta’ din id-Deċiżjoni.
   Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni tagħti d-dritt ta’ oġġezzjoni għall-protezzjoni tal-isem speċifikat fl-ewwel paragrafu ta’ dan l-Artikolu għal xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, l-20 ta’ April 2018.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347 du 20.12.2013, p. 671.
   
      ANNESS
      DOKUMENT UNIKU
      
         “ÎNSURĂŢEI”
      
      
         PDO-RO-N1588
      
      
         Data ta’ sottomissjoni tal-applikazzjoni: 29.12.2011
      
      1.   Isem/ismijiet li jrid(u) jiġi/u rreġistrat(i)
      
      Însurăţei
      2.   Tip ta’ indikazzjoni ġeografika
      
      DOP — Denominazzjoni ta’ oriġini protetta
      3.   Kategoriji tal-prodotti tad-dwieli
      
      
               
                  1.
               
               
                  Inbid
               
            4.   Deskrizzjoni tal-inbid/inbejjed
      
      
         Karatteristiċi organolettiċi — l-inbejjed bojod
      
      L-inbejjed bojod għandhom dehra ċara, ileqqu bħall-kristall, għandhom kulurhom minn isfar fl-aħdar għal isfar dehbi, jinxtammu fihom il-karatteristiċi tal-varjetà, u għandhom togħma morbida u bellusija. Dawn l-inbejjed jistgħu jvarjaw minn xotti għal ħelwin.
      
         Karatteristiċi analitiċi ġenerali
      
      
                  Qawwa massima alkoħolika totali (f’% ta’ volum)
               
               
                  15
               
            
                  Il-qawwa minima alkoħolika reali (f’% ta’ volum)
               
               
                  11
               
            
                  L-aċidità minima totali
               
               
                  4,5  grammi għal kull litru espressa bħala aċidu tartariku
               
            
                  L-aċidità massima volatili (f’milliekwivalenti għal kull litru)
               
               
                  1,08 
               
            
                  It-total ta’ diossidu tal-kubrit massimu (f’milligrammi għal kull litru)
               
               
                  220
               
            
         Karatteristiċi organolettiċi — rożè
      
      L-inbejjed rożé li jirriżultaw huma ċari, ileqqu, u ssibhom f’diversi sfumaturi ta’ roża (roża mitfi, roża, salamun, jew bi ħjiel ta’ oranġjo). Dawn huma friski, bbilanċjati, b’togħma aċiduża u kumplessa, karatterizzati minn aromi ta’ frott jew ta’ fjuri.
      
         Karatteristiċi analitiċi ġenerali
      
      
                  Qawwa massima alkoħolika totali (f’% ta’ volum)
               
               
                  15
               
            
                  Il-qawwa minima alkoħolika reali (f’% ta’ volum)
               
               
                  11
               
            
                  L-aċidità minima totali
               
               
                  4,5  grammi għal kull litru espressa bħala aċidu tartariku
               
            
                  L-aċiditàmassima volatili (f’milliekwivalenti għal kull litru)
               
               
                  1,08 
               
            
                  It-total massimu ta’ diossidu tal-kubrit (f’milligrammi għal kull litru)
               
               
                  220
               
            
         Karatteristiċi organolettiċi — inbejjed ħomor
      
      L-inbejjed ħomor għandhom dehra ċara, ileqqu, kulurhom huwa minn aħmar rubin għal vjola skur u għandhom togħma kemxejn tannika iżda qawwija.
      
         Karatteristiċi analitiċi ġenerali
      
      
                  Qawwa massima alkoħolika totali (f’% ta’ volum)
               
               
                  15
               
            
                  Il-qawwa minima alkoħolika reali (f’% ta’ volum)
               
               
                  11
               
            
                  L-aċidità minima totali
               
               
                  4,5  grammi għal kull litru espressa bħala aċidu tartariku
               
            
                  L-aċidità massima volatili (f’milliekwivalenti għal kull litru)
               
               
                  1,20 
               
            
                  It-total massimu ta’ diossidu tal-kubrit (f’milligrammi għal kull litru)
               
               
                  170
               
            5.   Prattiki enoloġiċi
      
      a.   
            Prattiki enoloġiċi essenzjali
      
      
         Il-karatteristiċi u l-prattiki tal-pjantaġġuni
      
      Prattika kulturali
      Densità tal-pjantaġġun: minimu ta’ 4 100 pjanta għal kull ettaru;
      ħsad ekoloġiku — jitnaqqas l-għadd tal-għenieqed tal-għeneb fl-istadju tal-maturazzjoni bikrija (il-bidu tal-maturazzjoni), meta l-produzzjoni potenzjali taqbeż il-limiti massimi ammessi skont l-ispeċifikazzjonijiet għal inbejjed li għandhom denominazzjoni tal-oriġini kkontrollata. L-irrigazzjoni hija permessa biss matul is-snin ta’ nixfa u b’notifika mill-ONVPV (Uffiċċju Nazzjonali tad-Dielja u tal-Inbid), meta l-kontenut ta’ ilma fil-ħamrija f’fond ta’ 0 — 100 cm jonqos għal 50 % tal-AHI (intervall attiv tal-umdità), billi jiġu applikati standards raġonevoli ta’ irrigazzjoni (400 — 600 m3/ha).
      b.   
            Rendimenti massimi
         
      
      
                   
               
               
                  Băbească gri, Aligoté, Riesling de Rhin, Chardonnay
                  78 ettolitru għal kull ettaru
               
            
                   
               
               
                  Cabernet Sauvignon, Fetească neagră, Băbească neagră, Syrah
                  78 ettolitru għal kull ettaru
               
            
                   
               
               
                  Fetească albă, Fetească regală, Riesling italian, Pinot gris
                  91 ettolitru għal kull ettaru
               
            
                   
               
               
                  Băbească gri, Aligote, Riesling de Rhin, Chardonnay
                  12 000 kilogramma ta’ għeneb għal kull ettaru
               
            
                   
               
               
                  Cabernet Sauvignon, Fetească neagră, Băbească neagră, Syrah
                  12 000 kilogramma ta’ għeneb għal kull ettaru
               
            
                   
               
               
                  Fetească albă, Fetească regală, Riesling italian, Pinot gris
                  14 000 kilogramma ta’ għeneb għal kull ettaru
               
            6.   Żona definita
      
      Iż-żona ddemarkata għall-produzzjoni tal-għeneb, il-materja prima, u għall-produzzjoni tal-inbejjed li jkollhom id-denominazzjoni ta’ oriġini kontrollata “ÎNSURĂȚEI” tinkludi l-lokalitajiet li ġejjin fil-Kontea ta’ Brăila:
      
         Il-muniċipalità ta’ Însurăței: l-irħula ta’ Lacu Rezii, Măru Roșu, Valea Călmățuiului;
      
         Il-muniċipalità ta’ Berteștii de Jos: l-irħula ta’ Berteștii de Jos u l-irħula Spiru Haret;
      
         Il-muniċipalità ta’ Victoria: ir-raħal ta’ Victoria;
      
         Il-muniċipalità ta’ Bărăganul: ir-raħal ta’ Bărăganul.
      Permezz ta’ deroga, il-produzzjoni ta’ nbejjed magħmulin minn għeneb prodotti fiż-żona ddemarkata għad-denominazzjoni ta’ oriġini kontrollata “Însurăței” u eliġibbli li jkollhom fuqhom din id-denominazzjoni tista’ sseħħ:
      
                  —
               
               
                  fl-istess qasam tal-vitikultura;
               
            
                  —
               
               
                  fiż-żoni tal-vitikultura tal-viċinat;
               
            
                  —
               
               
                  fiż-żona li tinsab fl-istess unità amministrattiva; jew
               
            
                  —
               
               
                  fl-unità amministrattiva tal-viċinat.
               
            7.   Għeneb tal-inbid ewlieni
      
      Băbească gri G Pinot gris G Fetească neagră N Băbească neagră N Cabernet Sauvignon N Aligote B Fetească regală B Fetească albă B Chardonnay B Syrah N Riesling italian B Riesling de Rhin B
      8.   Deskrizzjoni tar-rabta/tar-rabtiet
      
      
         
            Rabta maż-żona ġeografika
         
      
      
         Interazzjonijiet kawżali
      
      L-influwenza tad-Danubju, flimkien mal-fatturi klimatiċi tipiċi taż-żona (b’mod partikolari l-mases ta’ arja xotta li jiġu f’kuntatt mal-forom tal-art, li jżommu kuntrast għoli ta’ temperatura għolja bejn xitwa u sajf), u t-tip ta’ ħamrija li tiddefinixxi l-pajsaġġ b’mod partikolari, kollha jħallu l-marka tagħhom fuq il-kompożizzjoni u l-istruttura tal-inbejjed, filwaqt li jagħtu togħma friska tal-frott minħabba l-aċidità għolja u l-livell għoli ta’ sustanzi aromatiċi u tal-antoċjanini.
      Il-ħamrija ramlija tgħin biex tipproduċi nbejjed bilanċjati, armonjużi, b’kulur sabiħ, u b’riħa li tibqa’ tinxtamm għal żmien twil, li jistgħu jiġu kkunsmati żgħażagħ jew maturi.
      Il-qrubija tal-foresta maż-żona għandha rwol ewlieni fil-kisba tal-kulur aħmar skur tal-inbejjed, peress li toħloq mikroklima speċifika partikolarment favorevoli għall-akkumulazzjoni tal-antoċjanini u tal-aromi tal-frott aħmar misjur, li l-enologi jafu joħorġu minn dawn l-inbejjed u li l-konsumaturi jsibu f’kull tazza inbid li jduqu.
      
         Dettalji tal-prodott
      
      Il-fatturi klimatiċi u pedoloġiċi huma l-fatturi ewlenin li jiddeterminaw iż-żona tal-vitikultura, peress li l-impatt tagħhom fuq il-kwalità tal-inbid miksub huwa deċiżiv. L-inbejjed li joriġinaw mill-vinja Însurăței jkollhom l-marka tal-varjetà, tal-ħamrija, tal-mikroklima, tal-kultivatur u tal-produttur tal-inbid, u huma kkaratterizzati minn togħma friska ta’ frott u aċidità kemxejn ogħla. Normalment dawn huma nbejjed ta’ kwalità b’rikkezza liema bħalha tal-aromi tipiċi li huma speċifiċi għall-varjetà.
      Minħabba l-karatteristiċi pedoklimatiċi taż-żona Însurăței, l-inbejjed bojod għandhom dehra ċara, ileqqu bħall-kristall, għandhom kulurhom minn isfar fl-aħdar għal isfar dehbi, jinxtammu fihom il-karatteristiċi tal-varjetà, u għandhom togħma morbida u bellusija. Dawn l-inbejjed jistgħu jvarjaw minn xotti għal ħelwin.
      L-inbejjed ħomor għandhom dehra ċara, ileqqu, kulurhom huwa minn aħmar rubin għal vjola skur u għandhom togħma kemxejn tannika iżda qawwija.
      L-inbejjed rożè li jirriżultaw huma ċari, ileqqu, u ssibhom f’diversi sfumaturi ta’ roża (roża mitfi, roża, salamun, jew bi ħjiel ta’ oranġjo). Dawn huma friski, bbilanċjati, b’togħma aċiduża u kumplessa u karatterizzati minn aromi ta’ frott jew ta’ fjuri.
      F’dawn l-aħħar snin, il-produtturi tal-inbid adattaw tekniki b’tali mod li jinżammu kemm jista’ jkun il-karatteristiċi taż-żona tal-vitikultura Însurăței b’mod partikolari f’dak li jirrigwarda l-varjetajiet bħal Babească neagra li nstab li jakkumula kontenut sodisfaċenti ta’ antoċijanin f’din iż-żona.
      It-tkabbir tad-dwieli fil-vinja Însurăței jmur lura għal żminijiet antiki. It-tħaddim tal-vinji, il-varjetajiet ikkultivati, u l-prattiki tal-vitikultura dejjem kienu l-preokkupazzjonijiet prinċipali tal-produtturi tal-inbid. In-nies tal-lokal u l-abitanti tal-lokalitajiet tal-viċinat ħadmu u għexu flimkien fir-reġjun tal-vinji Însurăței. Spiss kien hemm rivalità kontinwa bejn dawn il-gruppi biex jiksbu l-isbaħ pjantaġġuni, jikkultivaw il-varjetajiet l-aktar magħrufa, u jagħmlu l-aqwa nbejjed.
      
         
            Rabta maż-żona ġeografika
         
      
      L-użu ta’ tekniki tal-biedja organika ekoloġiċi speċifiċi jgħin biex iżomm il-flora u l-fawna tar-reġjun f’bilanċ. Dawn għandhom l-effett li jżidu l-għadd ta’ insetti predatorji li jieklu l-larvi tal-insetti qerrieda (il-kamla tad-dwieli Ewropej), u b’hekk ikunu qegħdin jillimitaw l-iżvilupp tagħhom u għalhekk il-livell ta’ ħsara li jikkawżaw fuq il-pjanti.
      Sabiex tintlaħaq l-ogħla kwalità, it-tekniki tal-vitikultura u tal-produzzjoni tal-inbid ġew irfinuti bil-modi li ġejjin:
      
                  —
               
               
                  l-istabbiliment tal-aħjar żmien għall-ħsad tal-għeneb li jikkoinċidi mal-akkumulazzjoni massima tas-sustanzi (zokkor, togħmiet, antoċijanini) sabiex jinkisbu nbejjed ta’ kwalità li jkollhom il-karatteristiċi taż-żona;
               
            
                  —
               
               
                  jintuża s-silġ niexef matul il-ħsad tal-għeneb li jippreżerva u jżomm it-togħmiet naturali li akkumulaw fil-qoxra;
               
            
                  —
               
               
                  il-most jinżamm f’kuntatt prolungat mal-biċċiet solidi (residwu tal-għasra) sabiex jiġu estratti b’mod aktar effiċjenti is-sustanzi koloranti, partikolarment għall-varjetajiet iktar ċari bħal Băbeasca neagra;
               
            
                  —
               
               
                  l-użu ta’ btieti tal-ballut għall-fermentazzjoni, partikolarment għall-inbejjed varjetali bħal Chardonnay, u jitħallew jimmaturaw fil-fliexken;
               
            
                  —
               
               
                  matul l-ipproċessar ta’ għeneb, l-użu ta’ materjali li huma approvati għall-produzzjoni tal-inbejjed organiċi.
               
            Il-ħamrija mħawla ġeneralment tkun mgħottija bil-ħaxix għall-istabilizzazzjoni tal-ħamrija. Il-ħamrija hija mogħnija b’materja organika billi l-biċċiet tal-pjanti li jinqatgħu jitħallew fuq il-ħamrija. Barra minn hekk, billi l-ħamrija hija ramlija, il-preżenza tal-veġetazzjoni għandha l-vantaġġ li tevita li t-trab itir fl-atmosfera u li jiġi depożitat fuq il-frott tal-għeneb. B’riżultat ta’ dan, it-telf matul il-proċess tal-produzzjoni tal-inbid, li persentaġġ għoli minnu kien ikkawżat minn ramel li jegħreq fil-qiegħ ta’ kontenituri tnaqqas b’mod sinifikanti. Min-naħa l-oħra, it-togħma tal-“ħamrija” fl-inbid, minħabba l-preżenza tat-trab fuq il-wiċċ tal-qxur tal-għeneb, tneħħiet, u dan tejjeb ħafna l-karatteristiċi organolettiċi tal-prodotti lesti.
      Il-kontenut tal-antoċijanini fil-ġlud tal-għeneb huwa importanti ħafna għall-kolorazzjoni, u huwa fattur ewlieni b’mod partikolari fil-valutazzjoni viżwali tal-kwalità tal-inbid aħmar. L-antoċijanini jagħmlu parti mill-klassi tal-flavonojdi u jaġixxu bħala antiossidanti b’saħħithom f’ġisem il-bniedem, li jipprovdu protezzjoni kontra l-kanċer u l-mard kardjovaskulari billi jimblukkaw l-assorbiment tal-kolesterol u jnaqqsu l-ipertensjoni u l-mard assoċjat max-xjuħija.
      L-inbejjed ta’ kwalità jinkisbu mill-mod li bih l-enologi jarmonizzaw il-karatteristiċi speċifiċi tal-vinja u tal-varjetajiet tal-għeneb mat-tekniki tal-produzzjoni tal-inbid u l-metodi speċifiċi tal-istabbilizzazzjoni u tal-kundizzjonament tal-inbid, li jirriżultaw f’inbejjed b’identità distinta.
      Il-kwalità tal-inbejjed tirrifletti l-kwalità tal-materja prima (għeneb) u t-teknoloġija li tintuża; inbid ta’ kwalità jista’ jinkiseb biss permezz tal-użu tal-għeneb misjur kompletament kemm f’termini tal-kontenut taz-zokkor kif ukoll f’termini tal-kontenut fenoliku.
      9.   Kundizzjonijiet essenzjali oħra
      
      
         Kundizzjonijiet tat-tqegħid fis-suq — Kuntest ġuridiku
      
      Fil-leġiżlazzjoni tal-UE
      
         Tip ta’ kundizzjoni oħra
      
      Dispożizzjonijiet oħra dwar it-tikkettar
      
         Deskrizzjoni tal-kundizzjoni
      
      Inbejjed li għandhom id-denominazzjoni tal-oriġini kkontrollata “Însurăței” jistgħu jinbigħu lill-konsumatur finali biss bħala “inbid organiku” jew bħala “inbid minn għeneb organiku”, b’konformità ma’ dawn l-Ispeċifikazzjonijiet u mar-Regolament tal-Kummissjoni (KE) Nru 889/2008 (1) kif emendat.
      10.   Link għall-ispeċifikazzjoni tal-prodott
      
      http://www.onvpv.ro/sites/default/files/caiet_sarcini_doc_insuratei_modif_conf_notificarii_com_din_05.12.2016_0.pdf
      
         (1)  Ir-Regolament tal-Kummissjoni (KE) Nru 889/2008 tal-5 ta’ Settembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta’ prodotti organiċi fir-rigward tal-produzzjoni, it-tikkettar u l-kontroll organiku (ĠU L 250, 18.9.2008, p. 1).